Diari Oficial de la Generalitat Valenciana


Sumari del DOGV 9425, del 12-09-2022 (2022/8041)

RESOLUCIÓ de 6 de setembre de 2022, del director general de LABORA Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions públiques destinades a la integració sociolaboral de treballadors i treballadores en situació o en risc d'exclusió social en empreses d'inserció, mitjançant el finançament d'ajudes a les promotores de les empreses d'inserció, i en empreses ordinàries de treball per a 2022, convocades mitjançant la Resolució de 13 de desembre de 2021, del director general de LABORA Servei Valencià d'Ocupació i Formació, i regulades en l'Ordre 20/2018, de 14 de novembre.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9425

Data del DOGV
:   12-09-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/8041


Data del document
:   06-09-2022

Organisme emissor
:   Labora, Servici Valencià d'Ocupació i Formació

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 6 de setembre de 2022, del director general de LABORA Servei Valencià d'Ocupació i Formació, per la qual es publica l'ampliació dels crèdits màxims que han de finançar les subvencions públiques destinades a la integració sociolaboral de treballadors i treballadores en situació o en risc d'exclusió social en empreses d'inserció, mitjançant el finançament d'ajudes a les promotores de les empreses d'inserció, i en empreses ordinàries de treball per a 2022, convocades mitjançant la Resolució de 13 de desembre de 2021, del director general de LABORA Servei Valencià d'Ocupació i Formació, i regulades en l'Ordre 20/2018, de 14 de novembre. [2022/8041]  
En el Diari Oficial de la Generalitat Valenciana de 14 de gener de 2022, número 9256, es va publicar la Resolució de 13 de desembre de 2021, del director general de LABORA Servei Valencià d'Ocupació i Formació, per la qual es convoquen les subvencions públiques destinades a la integració sociolaboral de persones treballadores en situació o risc d'exclusió social en empreses d'inserció, mitjançant el finançament d'ajudes a les promotores de les empreses d'inserció, i en empreses ordinàries de treball per a 2022, per la qual es va donar publicitat a les línies de crèdit i a l'import global màxim destinat a finançar aquestes subvencions regulades en l'Ordre 20/2018, de 14 de novembre (DOGV 8425, 16.11.2018), de la Conselleria d'Economia Sostenible, Sectors Productius, Comerç i Treball, per la qual s'estableixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball.  
  
En l'apartat 1 de l'article 2 d'aquesta resolució es va establir que aquestes ajudes es financen per un import global màxim de 100.000 euros, a càrrec del subprograma pressupostari 322.51, Foment d'ocupació, a càrrec del capítol 4, línia S2240, segons detall de línies i imports que a continuació s'especifiquen:  
a) Les ajudes per al programa regulat en el títol III de les bases reguladores, destinades a les entitats promotores de les empreses d'inserció, per a finançar els costos salarials i de Seguretat Social derivades de la contractació de personal tècnic de suport sociolaboral que preste serveis en empreses d'inserció, es finançaran per un import global de 50.000 euros.  
b) Les ajudes per al programa regulat en el títol IV de les bases reguladores, destinades a les empreses ordinàries que contracten personal en exclusió social o en risc de patir-la, es finançaran per un import global de 50.000 euros.  
De conformitat amb el que s'estableix en la disposició final primera, apartat 2, de l'Ordre 20/2018, de 14 de novembre, de la Conselleria d'Economia Sostenible, Sectors Productius, Comerç i Treball, en relació amb el que es disposa en l'apartat 1 de l'article 2 de la Resolució de 13 de desembre de 2021, considerant les sol·licituds presentades fins al moment relatives a contractacions per empreses ordinàries que desenvolupen la seua activitat en la Comunitat Valenciana de persones en situació o risc d'exclusió social, que hagen realitzat el seu itinerari en les empreses d'inserció i existint crèdit disponible en la línia S2240000, derivat d'increments de crèdit de fons procedent del Servei d'Ocupació Pública Estatal, és procedent incrementar el finançament per a les ajudes incloses en l'apartat 1.b de l'article 2 d'aquesta resolució per als programes regulats en el títol IV de les bases reguladores, destinades a les empreses ordinàries que contracten personal en exclusió social o en risc de patir-lo, procedents d'empreses d'inserció, i publicar-la en el DOGV, sense establir un nou termini de presentació de sol·licituds.  
  
En conseqüència, i vistos els antecedents exposats, resolc:  
  
Únic  
Incrementar la dotació assignada en la Resolució de 13 de desembre de 2021, del director general de LABORA Servei Valencià d'Ocupació i Formació, per la qual es convoquen les subvencions públiques destinades a la integració sociolaboral de persones treballadores en situació o risc d'exclusió social en empreses d'inserció, mitjançant el finançament d'ajudes a les promotores de les empreses d'inserció, i en empreses ordinàries de treball per a 2022, d'acord amb el detall següent:  
  
a) Ajudes per al programa regulat en el títol IV de les bases reguladores, destinades a les empreses ordinàries que contracten personal en exclusió social o en risc de patir-la: s'amplia la dotació en 100.000,00 euros, finançada a càrrec del capítol IV, del subprograma 322.51, codi línia S2240000, amb la qual cosa la dotació per a aquestes ajudes ascendeix a un import màxim de 150.000,00 euros.  
Després de l'increment, la dotació per a l'exercici 2022, per a les ajudes regulades en l'Ordre 20/2018, de 14 de novembre, de la Conselleria d'Economia Sostenible, Sectors Productius, Comerç i Treball, s'estableixen les bases reguladores de les subvencions destinades a la integració sociolaboral de persones treballadores en situació o risc d'exclusió social en empreses d'inserció i en empreses ordinàries de treball i convocades per la Resolució de 13 de desembre de 2021, del director general LABORA Servei Valencià d'Ocupació i Formació, per la qual es convoquen les subvencions públiques destinades a la integració sociolaboral de persones treballadores en situació o risc d'exclusió social en empreses d'inserció, mitjançant el finançament d'ajudes a les promotores de les empreses d'inserció, i en empreses ordinàries de treball per a 2022, ascendeix a un import global màxim de 200.000,00 euros.  
  
Aquesta resolució produirà efecte des del dia de la signatura.  
  
Contra aquesta resolució, que posa fi a la via administrativa, podrà interposar-se recurs contenciós administratiu en el termini de dos mesos, comptats des de l'endemà de la notificació, davant el jutjat contenciós administratiu corresponent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant la persona titular de la Direcció General de LABORA Servei Valencià d'ocupació i Formació en el termini d'un mes, computat en els termes ja esmentats, d'acord amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques. Tot això, sense perjudici que puga interposar-se qualsevol altre recurs dels previstos en la legislació vigent.  
  
València, 6 de setembre de 2022.- El director general de LABORA Servei Valencià d'Ocupació i Formació: Enric Nomdedeu i Biosca.